**Читалище „Развитие-1885” град Златарица**

.

**Д О К Л А Д**

**за дейността на читалище „Развитие-1885” град Златарица**

Докладът за дейността на читалището отчита изпълнението на дейностите по Годишната програма за развитие на читалищната дейност, разработена в изпълнение на Чл.26а, ал.2 от ЗНЧ, културния календар, внесените финансови отчети.

Дейността на читалище „Развитие-1885” град Златарица за периода от 01.01.2021 година до настоящият момент се акцентираше върху работата на съставите за любителско- творческа дейност, изградени към читалището още със започването на културния сезон от месец октомври 2020 година, библиотечната дейност и дейността на Градски исторически музей. Читалището е мястото, в което се поддържат живи българските традиции, където пламва и завинаги остава в сърцето ни огънчето на българщината.

Сред основните направления в традиционната читалищна работа за развитие и обогатяване на културния живот, опазване на обичаите и традициите и насърчаване на творческите възможности и талант, е създаването на условия за личностна изява на младите хора.

Подготовката на участниците в тези състави намери реализация в организираните изяви при отбелязването на празници и обичаи за периода от месец януари до настоящият момент.

 Към читалището функционират читалищна библиотека, Градски исторически музей, Дом-музей „Стефан Попстоянов“ и следните художествени състави за любителско-творческа дейност, които ще организират и осъществяват културната му дейност:

* Детски танцов състав за народни танци – **12 деца** с ръководител Димитър Иванов от град Г.Оряховица.
* Разход за хонорар**: 300.00 лв.**
* Детски танцов състав – юноши – **10 деца** с Ръководител Димитър Иванов от гр.Г.Оряховица.

 - Разход за хонорар: **371.91 лв.**

* Група за народни песни- **10 жени** с ръководител Атанаска Игнатова от град Горна Оряховица.
* Разход за хонорар**: 150.00 лв**
* Детска група за народни песни „ Златарче” – **12 деца** с ръководител Атанаска Игнатова от гр.Г.Оряховица
* Разход за хонорар: **185.95 лв**

**Библиотечна дейност**

Читалищната библиотека разполага с 23320 библиотечни единици. .

Брой читатели през отчетния период – 156.

 Набавени 35 библиотечни единици .

 Изразходени: **301.12 лв.**

В библиотеката има изграден кът, където с рисунки и литература се отбелязват различните празници по предварително изготвен културен календар. Организират се и седмици, посветени на бележити автори.

 През 2017 година читалищната библиотека бе регистрирана по закона за обществените библиотеки и е единствена на територията на общината. Цялостната и дейност се регламентира от Закона за обществените библиотеки.

Читалището разполага с пет компютърни конфигурации , лаптоп, два лазерни принтера и интернет връзка.

 Към читалището функционират Градски исторически музей и Дом-музей „Стефан Попстоянов”.

За запознаване на населението при честване на годишнини от различни исторически събития уредника на музея изнася беседи и тържествени слова.През отчетния период музея са посетили 210 посетители, от които повече от половината са ученици.Радостна е тенденцията, че младите хора се интересуват от миналото на родния край.

Музеят се включва и във всички общински инициативи, свързани с национални и местни празници.

Както предходната година, така и през 2021 г. дейността на музея се извършваше в условията на Ковид, при спазване на всички противоепидемични мерки и указания на Министерството на здравеопазването. Имаме намаление на посетителите, поради принудителното затваряне на музеите за три месеца и ограниченията за групови посещения. Изнесени общо 95 беседи.

През летния период се почистиха двата музея, почистени и подредени са и съхраняваните в тях движими културни ценности.

През месец януари читалището, съвместно с общинска администрация организирахме отпразнуването на Йордановден. Като за ритуала «Хвърляне на кръста» във водите на река Бързица беше осигурена почерпка за присъстващите и награден фонд за участниците.

През месец януари от отчетния период читалището организира отпразнуването на Деня на родилната помощ . Поради извънредната епидемична обстановка излъчихме онлайн рецитал с което поздравихме лекари,акушери и всички баби.

 През месец февруари всяка година отбелязваме годишнините от гибелта на **Васил Левски** с организиране на рецитали и слово за дейността на Апостола на свободата.

1 март – Ден на самодееца – виртуален поздрав към всички самодейци.

На същия ден отбелязваме и деня на мартеницата с посрещане на **Баба Марта** на открито с децата от детската градина и подготвителната група при СУ.

За 1-ви март читалищните служители взеха участие и изработиха мартеници с които беше украсена витрината в центъра на града.

Вземаме и дейно участие и в отпразнуването на **3 март** –Националния празник на страната с рецитал и слово от уредника на музея.

За 8 март – международен ден на жената организирахме съвместно с общината дамски колокрос.

.

През месец април на отчетния период във връзка със Седмица на детската книга и изкуствата за деца и юноши с учениците от начален курс при СУ организирахме:

* Маратон на четенето – онлайн с ученици от начален курс.
* Конкурс – за детска рисунка на тема „Цветовете на пролетта“.Всеки участник получи награда.
* Библиотека на открито в местността „Черничките“ с ученици от 4 клас и отбелязване на 135 години от рождението на Ран Босилек
* Библиотека на открито с ученици от ПГ по МСС – отбелязване 155 години от рождението на Пенчо Славейков.

По случай **Великденските празници** беше проведена работилница за писани яйца с деца от подготвителната група при СУ и се изготви витрина с най-добре украсените писани яйца.Беше осигурена почерпка за участниците, както и всички консумативи за работилницата.

Във връзка с празника на града 9 май всички художествени състави при читалището взеха участие в празничната програма.

В навечерието на 24 май и Националната библиотечна седмица под мото „Книгите са само началото“ учениците от начален курс четоха и разказваха приказки .

На първи юни- Ден на детето , читалището бе домакин на детската пиеса „Приключения опасни,с герои сладкогласни

Отбелязване на 2 юни – Ден на Ботев

6 юни Детска фолклорна група „Златарче“ взеха участие в Национален събор „Златна гъдулка” гр.Русе .

На 24 юни отпразнувахме Еньовден (празника на билките) участвахме в организирането на празника и приготвянето на билков чай, с който почерпихме всички гости. Женска певческа група „Златаришка китка“,ДФГ „Малките Златарчета“ и ФГ „Златарче“ взеха участие в празничната програма.

 На 28 юни Женска певческа група“Златаришка китка“ участва в Шести Национален Петропавловски събор .

 През месец юли ДФГ „Малките Златарчета“взеха онлайн участие в ІV Национален фолклорен събор „С мирис на теменуги“ Яворово

 ДФГ „Малките Златарчета“ взеха онлайн участие в VІ фестивал на хумора „Който се смее,не старее“ с.Паламарца ,където завоюваха сребърен медал и второ място.

 ФГ „Златарче“ извоюва второ място на онлайн Етно фестивал „Зазоряване“ гр.София.

 `На 18.07.2021г с деца –с читатели на библиотеката отбелязахме 183 години от рождението на Васил Левски .

 На 30.07.21 год.взехме участие в празника на МИГ общини Златарица –Елена с тоалет от отпадъчни материали и в кулинарното предизвикателство на тема „Вълшебства разни от брашна разнообразни“

 През летния период месеците юли и август организирахме в читалището „Ваканция в библиотеката“ под наслов „Открий света на знанието в библиотеката.

Изработване на книгоразделители;

 Четене на книжки от препоръчителните списъци;

 Отбелязване на годишнини на писатели:

 Рисунки по илюстрации от приказки:

06.09.21г.Отбелязване на 136 години от Съединението на България.

22.09.21г.Отбелязване на 113 години от Независимостта на България.

На 1 ноември – Ден на Народните будители учениците от 2 клас посетиха историческия музей и се проведе урок по родолюбие на открито. .

 .

 През месец ноември по случай 143 години от Руско-турската освободителна война и освобождението на Златарица проведохме честване със слово от уредника на музея и рецитал –посветен на събитието.

През месец ноември проведохме конкурс на тема „От раклата на баба и дядо“За всички участници осигурихме награди.

 През месец декември съвместно с общината организирахме конкурс най- красиво ръчно изработени коледни картички и играчки за елха.С най добрите поздравихме и стоплихме сърцата на самотноживеещи хора от Общината. За участниците бяха осигурени награди .

Онлайн участие на ФГ „Златарче“ в VІ Национален детско-юношески фестивал „Мисионис пее и танцува“ гр.Търговище – поощрителна награда.

 Читалището взе участие в запалването на новогодишната елха в центъра на града и коледното парти на открито. .

По традиция вече няколко години посрещаме Новата година на градския площад с новогодишна баница с късмети и почерпка -червено вино.

 От изключително важно значение са условията при които се подготвят и работят читалищните групи.

Необходими са средства за всяка една изява на самодейните колективи при читалището. Надяваме се , че и в бъдеще както и до сега ще срещаме разбиране и финансова подкрепа в лицето на Община Златарица.

 Трудностите в днешно време не сломяват духа на читалищното настоятелство и служителите в читалището.

С чест и достойнство отстояваме и защитаваме традициите и духовното богатство, което са съградили предците ни.

За бъдещата дейност на читалището през предстоящият културен сезон 2021-2022 година е изготвен културен календар, по който се работи.

Това е отчета на нашето читалище за изминала календарна година. Това са искрите, които отиват в пламъка на огъня, който вече 135 години носи достойно своето име Читалище „Развитие - 1885”. Тук се пази родовата памет, тук са корените, тук е бита и традицията, тук е иновацията, тук идват и хората, защото читалището си извоюва името на авторитетен културен институт, готов да приеме предизвикателствата на новото време , отговорно да се справи със сериозни теми и всичко това с едничката заветна цел – да направим по красив делника и да изпълним със съдържание празника на местната ни общност .

 **Председател:……………..**

 **/Ц.Бранзелова/**